
principis, quidam promissa summa aliqua ; de qua cum
compotus fiet, dicetur in annali ; ' ille vel ille reddit compotum
de centum libris de relevio terrae patris sui ; in thesauro hoc,
et debet hoc : ' de hoc autem ultra in annali compotus non
net ; cum ad fiscum post hoc non redeat. Verum dum in
manu regis est, de hoc sic scribetur in annali; * ille vicecomes
reddit compotum de firma illius honoris/ si scilicet baronia est;

* in thesauro^ hoc ; et in procuratione liberorum illius hoc, per
breve regis ; ' quod ibi ad scaccarium per consuetudinem fiet;

* et debet hoc/ vel' et quietus est/   Quod si minor est possessio
haec, ut sit fundus unus vel duo vel tres, sic dicetur;   ' ille
vicecomes ' vel ' ille N/, cui forte rex ejusdem rei custodiam
deputavit, ' reddit compotum de firma terrae illius N. quae
fuit illius N., quam rex habet in manu sua/ vel ' quae est in
manu regis cum haerede ;   in thesauro hoc ;   et debet hoc ; *
vel ' et quietus est/    Attende praeterea, quod honor ille vel
fundus dum in manu regis cum haerede fuerit, omnes ele-
mosynae et liberationes indigentium, a' prioribus dominis solo
caritatis intuitu constitutae, hiis quibus debentur cum integri-
tate   splvuntur,   et   ad   scaccarium   custodi   computantur:
liberationes vero servientium, qui dominis suis ad explenda
quaelibet obsequia necessarii visi sint, et ob hoc constituuntur,
dum   rex  possidet,   voluntariam  habent  solutionem.     Cum
autem in manu haeredis devoluta fuerit haereditas, oportet
eum patris inhaerere vestigiis ; ut scilicet quoad usque vixerint
hii quibus haec a patre suo constituta sunt vita comite per-
cipienda,   illis  satisfaciat,   et  post  haec  si  voluerit,   eorum
utatur vel non utatur obsequiis.

D. Dixisti, si bene memini, quod si quilibet de rege tenens in
capite decedens minorem annis haeredem reliquerit; tandem
idem relictus post legitimae aetatis tempora, quidam gratis,
quidam promissa pecunia, quod sibi debetur a rege susciprL
Quod autem sic solvitur, relevium dicis. Die ergo si cujuslibet"
fundi qui de rege est in capite, relevium sub consimili summa
debeat exigi ; vel si sub dissimili, quare sic ?

M. In propriam te videor armasse perniciem. . Ex praedictis
enim alia conjiciens armatis me vexas quaestionibus. Noveris
autem quod releviorum quae regi debentur, secundum
dissimiles possidentium status dissimilis summa consurgit:
quidam enim de rege tenent in capite quae ad coronam per-
tinent, baronias scilicet majores seu minores ; si ergo pater
possessor hujusmodi mortuus fuerit, relicto haerede, qui jam